ПРОЕКТ!

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**

**МИНИСТЕРСТВО НА ТРУДА И СОЦИАЛНАТА ПОЛИТИКА**

**Наредба за изменение и допълнение на Наредба № Н-19 от 2.12.2008 г. за условията и реда за освобождаване на лица с 50 и над 50 на сто намалена работоспособност или вид и степен на увреждане и лица или семейства, отглеждащи деца с трайни увреждания до 18-годишна възраст и до завършване на средно образование, но не по-късно от 20-годишна възраст от винетни такси при ползване на републиканските пътища (загл. доп. – ДВ, бр. 6 от 2010 г. и бр. 56 от 2011 г.)**

(обн., ДВ, бр. 107 от 2008 г., изм. и доп., бр. 6 от 2010 г., изм., бр. 56 от 2011 г., изм., бр. 29 и 54 от 2012 г., изм. и доп., бр. 30 от 2014 г., изм., бр. 50 от 2014 г., изм. и доп., бр. 59 от 2018 г. )

**§ 1.**  Заглавието на наредбата се изменя така:

„Наредба № Н-19 от 2 декември 2008 г. за условията и реда за освобождаване от заплащане на винетни такси при ползване на платената пътна мрежа на лица с 50 и над 50 на сто намалена работоспособност или вид и степен на увреждане и лица или семейства, отглеждащи деца с трайни увреждания до 18-годишна възраст и до завършване на средно образование, но не по-късно от 20-годишна възраст“.

**§ 2.** В чл. 1 се правят следните изменения:

1. В ал. 1 думите „пътната инфраструктура - републикански пътища или техни участъци, за които“ се заменят с „платената пътна мрежа, за която“.

2. Алинея 2 се изменя така:

„(2) Лицата по ал. 1 се освобождават от заплащане на една годишна винетна такса при ползване на платената пътна мрежа за един лек автомобил – тяхна собственост или съпружеска имуществена общност по реда, определен в глава втора.

3. Алинея 3 се изменя така:

„(3) Годишната електронна винетка е с валидност за срок една година, считано от датата на издаването й.“

**§ 3.** В чл. 2 се правят следните изменения:

1. В ал. 4:

а) точка 1 се заличава;

б) точка 3 се заличава.

2. Алинея 5 се изменя така:

„(5) Заявлението-декларация и документите по ал. 4 се подават от лицата по ал. 1-3 лично, с писмо с известие за доставяне (обратна разписка) чрез лицензиран пощенски оператор или по електронен път съгласно Закона за електронния документ и електронните удостоверителни услуги.

3. Алинея 6 се отменя.

4. Създава се нова ал. 7 със следния текст:

„(7) При констатиране на пропуски в изискуемите документи дирекция „Социално подпомагане“ дава на заявителя 3-дневен срок за отстраняването им.“

5. Досегашната ал. 7 става ал. 8 и се изменя така:

„(8) За дата на подаване на заявлението-декларация чрез лицензиран пощенски оператор или по електронен път се счита датата на изпращане.“

6. Досегашната ал. 8 става ал. 9 и се изменя така:

„(9) Служителите на дирекции „Социално подпомагане“ извършват проверка по служебен път чрез регистрите на първичните администратори на данни – Министерство на регионалното развитие и благоустройството, Министерство на вътрешните работи, Националната експертна лекарска комисия и Гаранционния фонд, за удостоверяване на обстоятелствата по чл. 10в от Закона за пътищата и сключена застраховка „Гражданска отговорност“ с едногодишен срок.“

**§ 4.** В чл. 3 се правят следните изменения и допълнения:

1. Алинея 1 се изменя така:

„(1) Дирекции „Социално подпомагане“ обработват и одобряват документите в 7-дневен срок от подаването на заявлението-декларация, чрез Интегрираната информационна система на Агенцията за социално подпомагане.“

1. Алинея 2 се изменя така:

„(2) Агенцията за социално подпомагане изготвя и предоставя по електронен път чрез защитен канал на Агенция „Пътна инфраструктура“ дневна заявка по образец (приложение № 2) за издаване на безплатни годишни електронни винетки.“

1. Създава се ал. 3:

„(3) Дневната заявка се изготвя на база обработените и одобрените в рамките на работния ден заявления-декларации по чл. 2 и се изпраща до края на същия работен ден.“

1. Създава се ал. 4:

„(4) В срок до края на работния ден, следващ деня на получаване на дневната заявка по ал. 2, Агенция „Пътна инфраструктура“ издава безплатна годишна електронна винетка със срок на валидност една година.“

1. Създава се ал. 5:

(5) Агенция „Пътна инфраструктура“ връща по електронен път чрез защитен канал на Агенцията за социално подпомагане информация по образец (приложение № 3) с потвърждение за генерираните годишни електронни винетки за леките автомобили, посочени в заявката по ал. 2, в рамките на работния ден, следващ деня на издаване на безплатните годишни електронни винетки.

**§ 5.** Член 4 се отменя.

**§ 6.** Член 5 се отменя.

**§ 7.** Член 5а се отменя.

**§ 8.** Член 6 се отменя.

**§ 9.** Член 7 се изменя така:

„ Чл. 7. (1) Агенция „Пътна инфраструктура“ съхранява предоставените от Агенцията за социално подпомагане дневни заявки (приложение № 2) по чл. 3, ал. 2, в срок от 5 години от датата на получаването им.

(2) Агенцията за социално подпомагане съхранява предоставената от Агенция „Пътна инфраструктура“ информация (приложение № 3) по чл. 3, ал. 5, в срок от 5 години от датата на получаването й.“

**§ 10.** Член 9 се отменя.

**§ 11.** В § 1 от Допълнителната разпоредба думите „републикански пътища или техни участъци“ се заменят с „платената пътна мрежа“.

**§ 12.** Навсякъде в текста на наредбата думите „винетка“, „винетката“ и „винетки“ се заменят съответно с „електронна винетка“, „електронната винетка“ и „електронни винетки“, а думите „винетен стикер“ и „безплатен винетен стикер“, съответно с „електронна винетка“ и „безплатна електронна винетка“.

**§ 13.** Приложение № 1 към чл. 2, ал. 1 се изменя така:

„Приложение № 1 към чл. 2, ал. 1

|  |  |  |  |
| --- | --- | --- | --- |
| ДО  ДИРЕКТОРА НА ДИРЕКЦИЯ  **ЗАЯВЛЕНИЕ-ДЕКЛАРАЦИЯ** "СОЦИАЛНО ПОДПОМАГАНЕ"  ……………………………........... | | | |
| От  ……………………………………………………………. | | | **ЕГН**   |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  |  |  |  |  |  |  |  |  |  | |
| (*трите имена и ЕГН на декларатора*) | | | |
| с настоящ адрес: | | | |
| община: гр./с. ж.к. (кв.) п.к. | | | |
| ул. № бл. вх. ап. тел. | | | |
| л.к.(л.п.) №........................................., изд. от ............................................... на ...................................................  в качеството си на *(вярното се отбелязва)*:  собственик;  лице или семейство, отглеждащо дете с трайни увреждания до 18-годишна възраст и до завършване на средно образование, но не по-късно от 20-годишна възраст; правоимащ съпруг, когато е съпружеска имуществена общност;  (пълномощник по силата на пълномощно № ….......................................от...............................година  на ..............................................................................................................................., ЕГН:………………………...  (*трите имена и ЕГН на упълномощителя*)  с постоянен адрес: | | | |
| община: гр./с. ж.к. (кв.) п.к. | | | |
| ул. № бл. вх. ап. тел. | | | |
| с настоящ адрес: | | | |
| община: гр./с. ж.к. (кв.) п.к. | | | |
| ул. № бл. вх. ап. тел. | | | |
| Желая да ми бъде издадена безплатна годишна електронна винетка за ползване на платената пътна мрежа. | | | |
| **Декларирам:** | | | |
| Лек автомобил с ДК № | Марка: | | |
| модел: | № на рама: | | |
| № на двигател: | година на производство: | | |
| работен обем на двигателя, куб. см. | мощност: (kW /к.с. ) | | |
| e: | | | |
| Собственост, съгласно свидетелство за регистрация на моторното превозно средство на:  …………………………………………………………………………...…., ЕГН:.................................................:  (*записват се трите имена и ЕГН)* | | | |
| съпружеска имуществена общност:  ……………………………………………………………………….……...., ЕГН:................................................:  *(трите имена и ЕГН на правоимащия съпруг*) | | | |
| Имам сключена застраховка „Гражданска отговорност" от дата…………………г. | | | |
| Декларирам, че към датата на подаване на декларацията съм:   родител,  член на семейство на роднини и близки,  приемен родител на детето с трайно увреждане.  *(вярното се отбелязва)*  на………………………………………………………………….…….…., ЕГН:...................................................:  *(собствено име, презиме и фамилия на детето и ЕГН)*  №......................./........................на акта за раждане, издаден от:……………………………………....................  №....................../............................на Заповед на директора на дирекция „Социално подпомагане”-.................  ...................или Решение................................на....................................................съд за настаняване на детето в  семейство на роднини, близки или в приемно семейство по реда на чл. 26 от Закона за закрила на детето.  Декларирам, че е записано като ученик/ученичка в.....................................град/село.........................................  *(в случаите, когато детето е навършило 18 години, до навършване на 20 години, че е записано като ученик/ученичка*) | | | |
| Уведомен съм, че информация за издадената безплатна годишна електронна винетка за ползване на платената пътна мрежа мога да получа на място в дирекции „Социално подпомагане“, в Областните пътни управления, в пунктовете за продажба, по електронен път – чрез електронната страница на „Национално тол управление“ и мобилно приложение, както и по телефон на Центъра за обслужване на клиенти на „Национално тол управление“, в срок не по-кратък от 7 дни от подаване на заявлението. | | | |
| Известно ми е, че за вписване на неверни данни в това заявление-декларация нося отговорност по чл. 313 от Наказателния кодекс. | | | |
| **Прилагам следните документи:** | | | |
| 1. Копие на пълномощно №……………………………………………. .............................от………………..г.  *(Упълномощеното лице вписва „Вярно с оригинала” и се подписва на копието)* | | | |
| 2. *(Прилага се при подаване на зявление-декларация в дирекция „Социално подпомагане“ до 31.03.2019 г.)* Копие от експертно решение на ТЕЛК/НЕЛК, в случаите, в които същото не е налично в дирекцията „Социално подпомагане“ и оригинал на експертно решение на ТЕЛК/НЕЛК №............................................... от..........................г. - за справка. | | | |
| 3. *(Прилага се при подаване на зявление-декларация в дирекция „Социално подпомагане“ до 31.03.2019 г.)* Копие от свидетелството за регистрация и оригинал на свидетелство за регистрация (част I – лице и гръб) на моторното превозно средство серия .............№........................... - за справка. | | | |
|  | | | |
| **Давам съгласие да бъдат проверени следните документи:** | | | |
| 1. Експертно решение на ТЕЛК/НЕЛК №............................................... от..........................г. | | | |
| 2. Свидетелството за регистрация на моторното превозно средство серия ............. №............................ | | | |
| 3. Застрастрахователна полица за сключена застраховка „Гражданска отговорност“ №…............от............г. | | | |
| Дата: | | Декларатор:  *(подпис)* | |
| Заявление-декларацията е приета и проверена от:  *(име, фамилия и длъжност)* | | | |
| Дата: | | Длъжностно лице:  *(подпис)* | |

**§ 14**. Приложение № 2 към чл. 3, ал. 2 се изменя така:

„Приложение № 2 към чл. 3, ал. 2

|  |  |
| --- | --- |
| ЗАЯВКА  за издаване на безплатни годишни електронни винетки за лицата с 50 и над 50 на сто намалена работоспособност или вид и степен на увреждане и лицата или семействата, отглеждащи деца с трайни увреждания до 18-годишна възраст и до завършване на средно образование, но не по-късно от 20-годишна възраст, на основание [чл. 10в от Закона за пътищата](apis://Base=NARH&DocCode=4725&ToPar=Art10в&Type=201) | |
| Агенция за социално подпомагане | |
| № | Дата: |
| за следните леки автомобили, отговарящи на изискванията на чл. 10в от Закона за пътищата с ДК №: | |
| 1. …………… | |
| 1. …………… | |
| 1. …………… | |
| …………………. | |
| Директор „Информационни системи“, Агенция за социално подпомагане:  …………………………………………....………………………………………………….....................................................................  (име, фамилия, подпис) | |

**§ 15.** Създава се ново Приложение № 3 към чл. 3, ал. 5 със следния текст:

„Приложение № 3 към чл. 3, ал. 5

|  |  |
| --- | --- |
| ИНФОРМАЦИЯ  за издадените безплатни годишни електронни винетки за лицата с 50 и над 50 на сто намалена работоспособност или вид и степен на увреждане и лицата или семействата, отглеждащи деца с трайни увреждания до 18-годишна възраст и до завършване на средно образование, но не по-късно от 20-годишна възраст, на основание [чл. 10в от Закона за пътищата](apis://Base=NARH&DocCode=4725&ToPar=Art10в&Type=201) | |
| Агенция „Пътна инфраструктура“ | |
| № | Дата: |
| На дата …………….. са издадените безплатни годишни електронни винетки за следните леки автомобили, отговарящи на изискванията на чл. 10в от Закона за пътищата с ДК №: | |
| 1. …………… | |
| 1. …………… | |
| 1. …………… | |
| …………………. | |
| ……………………………………….., Агенция „Пътна инфраструктура“:  …………………………………………....………………………………………………….....................................................................  (име, фамилия, подпис) | |

**§ 16.** Приложение № 3 към чл. 3, ал. 2, Приложение № 4 към чл. 5, ал. 3 и Приложение № 5 към чл. 5а, ал. 3 се отменят.

**ЗАКЛЮЧИТЕЛНА РАЗПОРЕДБА**

**§ 17**. (1) Наредбата влиза в сила от 1 януари 2019 г., с изключение на § 3, точки 1, 3 и 6, които влизат в сила от 01.04.2019 г.

(2) До влизането в сила на § 3, т. 6, служителите на дирекции „Социално подпомагане“ извършват проверка по служебен път в Национална база данни „Население“, съответната областна дирекция на Министерство на вътрешните работи, съответната Регионална здравна инспекция и Гаранционния фонд, за удостоверяване на обстоятелствата по чл. 10в от Закона за пътищата и за сключена застраховка „Гражданска отговорност“ с едногодишен срок.

**МИНИСТЪР НА ТРАНСПОРТА, МИНИСТЪР НА ТРУДА И**

**ИНФОРМАЦИОННИТЕ ТЕХНОЛОГИИ СОЦИАЛНАТА ПОЛИТИКА**

**И СЪОБЩЕНИЯТА**